
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 574 

8 Μαίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπαγωγή στις ρυθμίσεις του άρθρου 17 του ν. 
3386/ 2005 των υπηκόων τρίτων χωρών μελών 
Διοικητικών Συμβουλίων, διαχειριστών και ανώ¬ 
τατων διευθυντικών στελεχών επιχειρήσεων της 
αλλοδαπής που συνδέονται, κατά την έννοια 
της παρ. 5 του άρθρου 42ε του ν. 2190/1920 
«περί ανωνύμων εταιρειών», με επιχείρηση 
νομίμως ασκούσα εμπορική δραστηριότητα 
στην ημεδαπή. 1 

Καθορισμός τμημάτων της Επικράτειας στα 
οποία δεν έχουν εφαρμογή οι ενισχύσεις της 
επιχορήγησης, της επιδότησης χρηματοδοτικής 
μίσθωσης και της επιδότησης του μισθολογικού 
κόστους του ν. 3299/2004, για τα επενδυτικά 
σχέδια ίδρυσης ή επέκτασης ξενοδοχειακών 


εγκαταστάσεων. 2 

Χορήγηση χρηματικού ποσού στους Έλληνες 
Ερευνητές του Ευρωπαϊκού Πανεπιστημιακού 
Ινστιτούτου Φλωρεντίας (Ε.Π.Ι.Φ.). 3 

Είσπραξη εσόδων υπέρ τρίτων από τις Δημόσιες 
Οικονομικές Υπηρεσίες (Δ.Ο.Υ.). 4 

Τροποποίηση της υπ’ αριθμ. 50008/9.1.2006 κοινής 
υπουργικής απόφασης. 5 


Καθορισμός αριθμού θέσεων για το Δήμο Κατερίνης, 
που πληρούνται από άτομα που προστατεύονται 
από το ν. 2643/1998 και κατανομή των θέσεων 
αυτών. 6 

Καθορισμός αριθμού θέσεων για τον Οργανισμό 
Γεωργικών Ασφαλίσεων, που πληρούνται από 
άτομα που προστατεύονται από το ν. 2643/1998 
και κατανομή των θέσεων αυτών. 7 

Συγκρότηση Τεχνικής Ομάδας ΔιοίκησηςΈργου για 
την παρακολούθηση του Σχεδίου Δράσης που 
αφορά τη θέσπιση του νέου θεσμικού πλαισίου 
για την εφαρμογή των πολιτικών ενίσχυσης της 
γυναικείας απασχολησιμότητας. 8 


Α ΠΟΦΑΣΕΙ Σ 

Αριθ. 7393/2006 (1) 

Υπαγωγή στις ρυθμίσεις του άρθρου 17 του ν. 3386/2005 
των υπηκόων τρίτων χωρών μελών Διοικητικών Συμ¬ 
βουλίων, διαχειριστών και ανώτατων διευθυντικών 
στελεχών επιχειρήσεων της αλλοδαπής που συνδέ¬ 
ονται, κατά την έννοια της παρ. 5 του άρθρου 42ε 
του ν. 2190/1920 «περί ανωνύμων εταιρειών», με επι¬ 
χείρηση νομίμως ασκούσα εμπορική δραστηριότη¬ 
τα στην ημεδαπή. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ -ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 παρ. 3 του ν. 3386/2005 
(ΦΕΚ 212/Α/23.8.2005), «Είσοδος, διαμονή και κοινωνική 
ένταξη υπηκόων τρίτων χωρών στην Ελληνική Επικρά¬ 
τεια». 

2. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (ΦΕΚ 98/Α’). 

3. Την υπ’ αριθμ. ΔΙΔΚ/Φ.1/2/6139/23.3.2004 κοινή από 
φάση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης, για 
ανάθεση αρμοδιοτήτων στον Υφυπουργό Εσωτερικών, 
ΔημόσιαςΔιοίκησης και Αποκέντρωσης Αθανάσιο Νάκο, 
(ΦΕΚ 527/Β). 

4. Το γεγονός ότι από τις ρυθμίσεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Υπαγάγουμε στις ρυθμίσεις του άρθρου 17 του ν. 
3386/2005, τους υπηκόους τρίτων χωρών μέλη Διοι¬ 
κητικών Συμβουλίων, διαχειριστές και ανώτατα διευ¬ 
θυντικά στελέχη (γενικοί διευθυντές και διευθυντές) 
επιχειρήσεων της αλλοδαπής που συνδέονται, κατά την 
έννοια της παρ. 5 του άρθρου 42ε του ν. 2190/1920 «περί 
ανωνύμων εταιρειών», με επιχείρηση νομίμως ασκούσα 
εμπορική δραστηριότητα στην ημεδαπή, προκειμένου 
να απασχοληθούν σ’ αυτή ή σε συνδεδεμένες με αυτή 
επιχειρήσεις. 

Η απόφαση αυτή ισχύει από την 1.1.2006. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2006 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΑΠΑΣΧΟΛΗΣΗΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΗΣ ΠΡΟΣΤΑΣΙΑΣ 

ΑΘ. ΝΑΚΟΣ Σ. ΤΣΙΤΟΥΡΙΔΗΣ 

- ♦ - 

Αριθ. 17829 (2) 

Καθορισμός τμημάτων της Επικράτειας στα οποία δεν 
έχουν εφαρμογή οι ενισχύσεις της επιχορήγησης, της 
επιδότησης χρηματοδοτικής μίσθωσης και της επιδό¬ 
τησης του μισθολογικού κόστους του ν. 3299/2004, 
για τα επενδυτικά σχέδια ίδρυσης ή επέκτασης ξε¬ 
νοδοχειακών εγκαταστάσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3299/2004 (ΦΕΚ 261/Α/23.122004) 
και ειδικότερα το άρθρο 5 παράγραφος 16 περίπτωση 
β αυτού. 

2. Το άρθρο 90 του «Κώδικα για την Κυβέρνηση και 
τα Κυβερνητικά Όργανα» που κυρώθηκε με το άρθρο 
πρώτο του π.δ. 63/2005 (ΦΕΚ Α’ 98). 

3. Τις διατάξεις του ν. 2539/1997 (ΦΕΚ 244/Α'/4.12.1997) 
«Συγκρότηση της Πρωτοβάθμιας Τοπικής Αυτοδιοίκη 
σης». 

4. Τις διατάξεις του π.δ. 121/2004 (ΦΕΚ 84/Α/10.3.2004) 
«Διορισμός Υπουργών και Υφυπουργών». 

5. Τις διατάξεις του π.δ. 178/2000 (ΦΕΚ 165/Α/14.7.2000) 
«Περί Οργανισμού του Υπουργείου Εθνικής Οικονομί¬ 
ας». 

6. Το υπ’ αριθμ. 81/20.3.2002 π.δ. (ΦΕΚ 57/Α/21.3.2002) 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονομι 
κών». 

7. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
Β'/14.10.2005) κοινή απόφαση του Πρωθυπουργού και 
Υπουργού Οικονομίας και Οικονομικών περί «Καθορι¬ 
σμού αρμοδιοτήτων των Υφυπουργών Οικονομίας και 
Οικονομικών». 

8. Τις διατάξεις του ν. 3270/2004 (187/τ.Α'/2004) «Αρ¬ 
μοδιότητες του Υπουργείου Τουριστικής Ανάπτυξης και 
θέματα Τουρισμού». 

9. Τις διατάξεις του π.δ. 122/2004 (ΦΕΚ 85/τ.Α72004) 
«Ανασύσταση του Υπουργείου Τουρισμού». 

10. Τις διατάξεις του π.δ. 149/2005 (ΦΕΚ 211/τ.Α7 
22.8.2005) «Οργανισμός του Υπουργείου Τουριστικής 
Ανάπτυξης». 

11. Τις προτάσεις θεσμικών φορέων από περιοχές της 
Επικράτειας, τα στοιχεία για την τουριστική δραστήριο 
τητα στην Ελλάδα τα έτη 1998-2004 καθώς και τα απο¬ 
τελέσματα της εφαρμογής της υπ’ αριθμ. 27783/22.4.2003 
(499/τ.Β723.4.2003) αντίστοιχης κοινής απόφασης «για 
τον καθορισμό τμημάτων της Επικράτειας στα οποία 
δεν έχουν εφαρμογή τα κίνητρα της επιχορήγησης ...». 

12. Το π.δ. 33/15.2.2006 «Διορισμός μελών της Κυβέρνη¬ 
σης και Υφυπουργών» (ΦΕΚ 35), αποφασίζουμε: 


Άρθρο 1 

Οι ενισχύσεις της επιχορήγησης, της επιδότησης χρη¬ 
ματοδοτικής μίσθωσης και της επιδότησης μισθολογι- 
κού κόστους του ν. 3299/2004 δεν έχουν εφαρμογή για 
τα επενδυτικά σχέδια ίδρυσης ή επέκτασης ξενοδοχει¬ 
ακών μονάδων του άρθρου 3 παρ. 1 περ. γι του ίδιου 
νόμου, που πραγματοποιούνται στα παρακάτω τμήματα 
της Επικράτειας: 

1. Περιφέρεια Ανατολικής Μακεδονίας και Θράκης. 

Στη νήσο Θάσο καθώς και στα Δημοτικά Διαμέρισμα 

τα των Δήμων του Νομού Καβάλας που έχουν μέτωπο 
στον αιγιαλό, όπως αυτά καθορίζονται από τα διοι¬ 
κητικά όρια των Πρωτοβαθμίων Οργανισμών Τοπικής 
Αυτοδιοίκησης (Ο.Τ.Α.). 

Η εξαίρεση δεν αφορά επενδυτικά σχέδια ίδρυσης ή 
επέκτασης ξενοδοχειακών μονάδων τεσσάρων αστέ¬ 
ρων (4*) καθώς και επέκτασης ξενοδοχειακών μονάδων 
τριών αστέρων (3*) εφόσον συνδυάζεται με επενδυτικά 
σχέδια εκσυγχρονισμού ολοκληρωμένης μορφής των 
μονάδων αυτών. 

2. Περιφέρεια Κεντρικής Μακεδονίας. 

- Στο Νομό Θεσσαλονίκης. 

- Στο Νομό Χαλκιδικής. 

- Στα Δημοτικά Διαμερίσματα των Δήμων του Νομού 
Πιερίας που έχουν μέτωπο στον αιγιαλό, όπως αυτά 
καθορίζονται από τα διοικητικά όρια των Πρωτοβαθμί¬ 
ων Ο.Τ.Α., εκτός αν αφορά επενδυτικά σχέδια ίδρυσης 
ή επέκτασης ξενοδοχειακών μονάδων τεσσάρων (4*) 
αστέρων καθώς και επέκτασης ξενοδοχειακών μονάδων 
τριών (3*) αστέρων εφόσον συνδυάζεται με επενδυτικά 
σχέδια εκσυγχρονισμού ολοκληρωμένης μορφής των 
μονάδων αυτών. 

3. Περιφέρεια Δυτικής Μακεδονίας. 

Στο Δήμο Καστοριάς του Νομού Καστοριάς. 

Η εξαίρεση δεν αφορά επενδυτικά σχέδια ίδρυσης 
ή επέκτασης ξενοδοχειακών μονάδων τεσσάρων (4*) 
αστέρων καθώς και επέκτασης ξενοδοχειακών μονάδων 
τριών (3*) αστέρων εφόσον συνδυάζεται με επενδυτικά 
σχέδια εκσυγχρονισμού ολοκληρωμένης μορφής των 
μονάδων αυτών. 

4. Περιφέρεια Ηπείρου. 

Στο Δημοτικό Διαμέρισμα Πάργας (έδρα) του Δήμου 
Πάργας του Νομού Πρεβέζης καθώς και στο Δημοτικό 
Διαμέρισμα Συβότων του Δήμου Συβότων του Νομού 
Θεσπρωτίας. 

Η εξαίρεση δεν αφορά επενδυτικά σχέδια ίδρυσης 
ή επέκτασης ξενοδοχειακών μονάδων τεσσάρων (4*) 
αστέρων καθώς και επέκτασης ξενοδοχειακών μονάδων 
τριών (3*) αστέρων εφόσον συνδυάζεται με επενδυτικά 
σχέδια εκσυγχρονισμού ολοκληρωμένης μορφής των 
μονάδων αυτών. 

5. Περιφέρεια Θεσσαλίας. 

- Στις νήσους Σκιάθου και Σκοπέλου του Νομού Μα 
γνήσιας. 

- Στο Δημοτικό Διαμέρισμα Καλαμπάκας (έδρα) του 
Δήμου Καλαμπάκας του Νομού Τρικάλων. 

6. Περιφέρεια Ιονίων Νήσων. 

- Στο Νομό Κέρκυρας. 

- Στο Νομό Ζακύνθου. 

- Στο Νομό Λευκάδας καθώς και στον Νομό Κεφαλλη¬ 
νίας, πλην της νήσου Ιθάκης, εκτός αν αφορά επενδυτικά 
σχέδια ίδρυσης ή επέκτασης ξενοδοχειακών μονάδων 
τεσσάρων (4*) αστέρων καθώς και επέκτασης ξενοδο 

χειακών μονάδων τριών (3*) αστέρων εφόσον συνδυ 
άζεται με επενδυτικά σχέδια εκσυγχρονισμού ολοκλη¬ 
ρωμένης μορφής των μονάδων αυτών. 

7. Περιφέρεια Αττικής. 

Όλη η Περιφέρεια Αττικής, πλην των Νήσων Κυθήρων 
και Αντικυθήρων καθώς και των τμημάτων της Νομαρχί¬ 
ας Πειραιώς που οριοθετούνται στο ηπειρωτικό τμήμα 
της γεωγραφικής περιφέρειας της Πελοποννήσου. 

8. Περιφέρεια Πελοποννήσου. 

Στο Δήμο Λουτρακιού - Περαχώρας του Ν. Κορινθί¬ 
ας. 

9. Περιφέρεια Βορείου Αιγαίου. Στη Νήσο Σάμο του 
Νομού Σάμου. 

Η εξαίρεση δεν αφορά επενδυτικά σχέδια ίδρυσης 
ή επέκτασης ξενοδοχειακών μονάδων τεσσάρων (4*) 
αστέρων καθώς και επέκτασης ξενοδοχειακών μονάδων 
τριών (3*) αστέρων εφόσον συνδυάζεται με επενδυτικά 
σχέδια εκσυγχρονισμού ολοκληρωμένης μορφής των 
μονάδων αυτών. 

10. Περιφέρεια Νοτίου Αιγαίου. 

- Στις νήσους Κω και Ρόδου του Νομού Δωδεκανή 
σου. 

- Στις νήσους Πάτμου και Καρπάθου του νομού Δω¬ 
δεκάνησου, εκτός αν αφορά επενδυτικά σχέδια ίδρυσης 
ή επέκτασης ξενοδοχειακών μονάδων τεσσάρων (4*) 
αστέρων καθώς και επέκτασης ξενοδοχειακών μονάδων 
τριών (3*) αστέρων εφόσον συνδυάζεται με επενδυτικά 
σχέδια εκσυγχρονισμού ολοκληρωμένης μορφής των 
μονάδων αυτών. 

- Στις νήσους Ανδρο, Αντίπαρο, Πάρο/Ιο, Μύκονο, Νάξο, 
Θήρα, Θηρασιά, Σίφνο και Σύρο του Νομού Κυκλάδων. 

11. Περιφέρεια Κρήτης. Όλη η Περιφέρεια Κρήτης. 

Αρθρο 2 

Τα διοικητικά όρια των Πρωτοβαθμίων Οργανισμών 
Τοπικής Αυτοδιοίκησης (Ο.Τ.Α.) ορίζονται σύμφωνα με 
το άρθρο 1 του ν. 2539/1997 βάσει του οποίου έγινε η 
συγκρότηση όλων των Πρωτοβαθμίων Ο.Τ.Α. (Δήμοι και 
Κοινότητες). 

Αρθρο 3 

1. Οι διατάξεις της παρούσας απόφασης δεν έχουν 
εφαρμογή για τις λοιπές κατηγορίες επενδυτικών σχε¬ 
δίων στον τομέα του τουρισμού του άρθρου 3 παρ. 1 
περ. γ του ν. 3299/2004. 

Επίσης δεν έχουν εφαρμογή για τα επενδυτικά σχέ 
δια ίδρυσης ή επέκτασης ξενοδοχειακών μονάδων που 
πραγματοποιούνται στις Περιοχές Ολοκληρωμένης Του 
ριστικής Ανάπτυξης (Π.Ο.Τ.Α.). 

2. Οι διατάξεις της παρούσας απόφασης δεν έχουν 
εφαρμογή για τα επενδυτικά σχέδια ίδρυσης ή επέκτα 
σης ξενοδοχειακών μονάδων πέντε (5*) αστέρων. 

3. Οι διατάξεις της παρούσας απόφασης δεν έχουν 
εφαρμογή για τα επενδυτικά σχέδια ίδρυσης ή επέκτα 
σης ξενοδοχειακών μονάδων που πραγματοποιούνται 
επί ακινήτων υψομέτρου άνω των 800 μέτρων. 

4. Η δημιουργία νέων κλινών που υλοποιούνται στο 
πλαίσιο των επενδυτικών σχεδίων που αφορούν ειδικές 
μορφές τουρισμού, υπόκειται στους περιορισμούς της 
παρούσας απόφασης. 

Αρθρο 4 

Από τις διατάξεις της παρούσας απόφασης εκτιμά- 
ται ότι η δαπάνη που θα προκύψει σε βάρος του Προϋ 


πολογισμού Δημοσίων Επενδύσεων εξαρτάται από το 
συνολικό κόστος των συγκεκριμένων επενδυτικών σχε¬ 
δίων που θα υπαχθούν στις διατάξεις του αναπτυξιακού 
νόμου 3299/2004 (ΦΕΚ 261/Α/23.12.2004) και προβλέπεται 
από την ετήσια απόφαση καθορισμού κονδυλίων για την 
κάλυψη των δαπανών αυτών. 

Άρθρο 5 

1. Οι διατάξεις της παρούσας απόφασης δεν μπορούν 
να τροποποιηθούν πριν από την παρέλευση διετίας από 
την δημοσίευση της στην Εφημερίδα της Κυβερνήσε- 
ως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2006 


οι ΥΠΟΥΡΓΟΙ 


ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 


ΥΦΥΠ. ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 


Γ. ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΤΟΥΡΙΣΤΙΚΗΣ ΑΝΑΠΤΥΞΗΣ 


Γ. ΣΟΥΦΛΙΑΣ 


ΦΑΝΗ ΠΑΛΛΗ - ΠΕΤΡΑΔΙΑ 


-♦- 

Αριθ. 2/15922/0022 (3) 

Χορήγηση χρηματικού ποσού στους Έλληνες Ερευνη 
τές του Ευρωπαϊκού Πανεπιστημιακού Ινστιτούτου 
Φλωρεντίας (Ε.Π.Ι.Φ.). 


ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 17 της Σύμβασης που περιέχεται στον 
ν. 1628/1986 (ΦΕΚ 98 Α’) «Κύρωση: 1) της Σύμβασης για 
την ίδρυση ενός Ευρωπαϊκού Πανεπιστημιακού Ινστι 
τούτου, 2) του πρωτοκόλλου σχετικά με τα προνόμια 
και τις ασυλίες του Ευρωπαϊκού Ινστιτούτου και 3) της 
τελικής πράξης αυτής». 

2 Του άρθρου 2, παράγραφος 2, του ν. 1698/1987 (ΦΕΚ 59 Α') 
«Υποχρεώσεις της Ελλάδας προς το Ευρωπαϊκό Πανεπιστη¬ 
μιακό Ινστιτούτο της Φλωρεντίας - χορήγηση υποτροφιών 
σε Έλληνες Ερευνητές του Ινστιτούτου αυτού». 

3. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ 98Α') και το γεγονός ότι η προκαλούμενη δαπάνη 
βαρύνει τον προϋπολογισμό του Ιδρύματος Κρατικών 
Υποτροφιών για την αντιμετώπιση της οποίας υπάρχει 
σχετική πίστωση. 

4. Το υπ’ αριθμ. 1463/6.2.2006 έγγραφο του ΙΚΥ, με το 
οποίο μας διαβιβάστηκε απόσπασμα πρακτικών του 
Δ.Σ. του ΙΚΥ της 20ης Συνεδρίας της 3ης Νοεμβρίου 
2005, κατά την οποία αποφασίστηκε η προώθηση σχε¬ 
δίου κοινής υπουργικής απόφασης για τη ρύθμιση των 
οικονομικών παροχών, που θα καταβάλλονται στους 
Ελληνες ερευνητές υποτρόφους του ΕΠΙΦ για τα ακα¬ 
δημαϊκά έτη 2006-2007 και 2007-2008. 

5. Την υπ’ αριθμ/ 37930/ΔΙΟΕ1264/14.10.2005 απόφαση 
του Πρωθυπουργού και του Υπουργού των Οικονομι¬ 
κών «Ανάθεση αρμοδιοτήτων του Υπουργού των Οι¬ 
κονομικών στους Υφυπουργούς Οικονομικών» (ΦΕΚ Β 
1432/14.10.2005), αποφασίζουμε: 

Χορηγούμε: 

1) Κατά το ακαδημαϊκό έτος 2006-2007, στους Έλλη 
νες υποτρόφους του Ε.Π.Ι.Φ. χρηματικό ποσό, το οποίο 
ανέρχεται στις διακόσιες σαράντα εννέα χιλιάδες οκτα¬ 
κόσια τριάντα επτά ευρώ (249.837,00 €) αναλυόμενο 
ως εξής: 

α) διακόσιες τριάντα εννέα χιλιάδες τετρακόσια 
ευρώ (239.400,00 €) για τροφεία, χίλια πενήντα €/μήνα, 
(1.20050,00 €/μήνα) για τον καθένα από τους δέκα εννέα 
(19) πρωτοετείς, δευτεροετείς και τριτοετείς υποτρό¬ 
φους και για δώδεκα (12) μήνες. 

β) οκτώ χιλιάδες τριακόσια εβδομήντα εννέα ευρώ 
(8.379,00 €), που αντιστοιχεί στη δαπάνη ασφάλισης 
στον αρμόδιο φορέα για ιατροφαρμακευτική περίθαλψη, 
με την προϋπόθεση ότι ο Έλληνα ερευνητής - υπότρο¬ 
φος, δεν καλύπτεται από άλλον ασφαλιστικό φορέα, 
τετρακόσια σαράντα ένα ευρώ (441,00 €) για τον καθένα 
από τους δέκα εννέα (19) υποτρόφους και για δώδεκα 
(12) μήνες. 

γ) δύο χιλιάδες πενήντα οκτώ (2.058.00 €) ως έξοδα 
πρώτης εγκατάστασης των επτά (7) πρωτοετών υπο¬ 
τρόφων (διακόσια ενενήντα τέσσερα ευρώ, 294,00 € 
έκαστος). 

Οι ανωτέρω δαπάνες θα βαρύνουν τον ΚΑΕ 2679.4 
του τακτικού προϋπολογισμού του Ι.Κ.Υ. 

Με την υπογραφή της παρούσας απόφασης, καταρ- 
γείται η υπ’ αριθμ. 2/2179/0022/4.2.2005 κοινή απόφαση 
των Υπουργών Οικονομικών και Εθνικής Παιδείας και 
Θρησκευμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΠΑΝΝΑΚΟΥ 

-♦- 

Αριθ. 1036489/2650/0016 (4) 

Είσπραξη εσόδων υπέρ τρίτων από τις Δημόσιες Οικο¬ 
νομικές Υπηρεσίες (Δ.Ο.Υ.). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγρ. 4 του άρθρου 106 ν. 
2362/1995 (ΦΕΚ 247Α’) «Περί λογιστικού ελέγχου των 
δαπανών του Κράτους και άλλες διατάξεις». 

2. Τις διατάξεις του ν.δ.356/1974 «Περί Κώδικα Είσπρα¬ 
ξης Δημοσίων Εσόδων (Κ.Ε.Δ.Ε.)». 

3. Την υπ’ αριθμ. 2024387/2870/0022/5.4.1990 απόφαση 
του Υπουργού Οικονομικών η οποία κυρώθηκε με την 
παρ.9 του άρθρου 24 του ν. 1884/1990 (ΦΕΚ 81 Α/1990). 

4. Την υπ’ αριθμ. 37930/ΔΙΘΕ/1264/2005 (ΦΕΚ 1432/ 
τ.Β’/2005) απόφαση του Πρωθυπουργού και του Υπουρ¬ 
γού Οικονομίας και Οικονομικών με την οποία εκχω¬ 
ρείται αρμοδιότητα στον Υφυπουργέ Οικονομίας και 
Οικονομικών. 

5. Το υπ’ αριθμ. Β8954/11.4.2006 έγγραφο του Οργανι¬ 
σμού Επαγγελματικής Εκπαίδευσης και Κατάρτισης. 

6. Το υπ’ αριθμ. 365/1.3.2006 έγγραφο του Γ' Δ.Υ.ΠΕ. 
Αττικής - Γενικού Νοσοκομείου - ΚΎ. Κυθήρων «ΤΡΙ- 
ΦΥΛΛΕΙΟ». 


7. Το υπ’ αριθμ. 015/4/410/Φ1 .Φ6/23.1.2006 έγγραφο του 
Εθνικού Κέντρου Έρευνας Φυσικών Επιστημών «ΔΗΜΟ¬ 
ΚΡΙΤΟΣ». 

8. Το γεγονός ότι η απόφαση αυτή δεν προκαλεί δα¬ 
πάνη στον Κρατικό Προϋπολογισμό, αποφασίζουμε: 

1. Αναθέτουμε στις Δημόσιες Οικονομικές Υπηρεσίες 
την είσπραξη των εσόδων: 

α) του Οργανισμού Επαγγελματικής Εκπαίδευσης και 
Κατάρτισης (ΟΕΕΚ) 

β) του Γ ενικού Νοσοκομείου - ΚΎ. Κυθήρων «ΤΡΙΦΥΛ- 
ΛΕΙΟ» 

γ) του Εθνικού Κέντρου Έρευνας Φυσικών Επιστημών 
«ΔΗΜΟΚΡΙΤΟΣ». 

2. Από το ποσό που εισπράττεται υπέρ των ανωτέρω 
παρακρατείται ποσοστό 10% ως δαπάνη βεβαίωσης 
και είσπραξης. 

Κατ’ εξαίρεση κρατήσεις υπέρ ασφαλιστικών οργανι¬ 
σμών από την εξόφληση μισθών και κάθε άλλης απο¬ 
ζημίωσης όπως και αποδιδόμενες τοκοχρεολυτικές δό¬ 
σεις για απόσβεση δανείων μισθωτών, δεν λαμβάνονται 
υπόψη στο ποσοστό συμμετοχής. 

3. Τα ποσά που παρακρατούνται κατατίθενται σε ειδι¬ 
κό λογαριασμό που τηρείται στην Τράπεζα της Ελλάδος 
με την ονομασία «Δικαιώματα βεβαίωσης και είσπραξης 
εσόδων υπέρ τρίτων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2006 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθ. 50177 (5) 

Τροποποίηση της υπ’ αριθμ. 50008/9.12006 κοινής 
υπουργικής απόφασης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ/τος 63/2005 (ΦΕΚ 98/Α’) «Κω¬ 
δικοποίηση της νομοθεσίας για την Κυβέρνηση και Κυ¬ 
βερνητικά Όργανα». 

2. Τις διατάξεις του π.δ/τος 368/1989 (ΦΕΚ163/Α’) «Ορ¬ 
γανισμός του Υπουργείου Εργασίας», όπως τροποποιή¬ 
θηκαν και ισχύουν σήμερα. 

3. Την υπ’ αριθμ. Υ1/10.3.2004 απόφαση του Πρωθυ 
πουργού (ΦΕΚ 513/Β’), «Μεταβολή τίτλων Υπουργείων και 
καθορισμός της σειράς τάξης των Υπουργείων». 

4. Τις διατάξεις του άρθρου 13 του ν.δ/τος 2963/1954 
«Περί ιδρύσεως Αυτονόμου Οργανισμού Εργατικής Κα¬ 
τοικίας» (ΦΕΚ 195/Α/24.8.1954). 

5. Τ ις διατάξεις του Κανονισμού «Περί προϋποθέσεων 
παροχής κατοικίας και δανείων υπό του Ο.Ε.Κ.» (ΦΕΚ 
661 /Β/14.8.1971). 

6. Τις διατάξεις του άρθρου 13 του ν. 435/1976 «Περί 
τροποποιήσεως και συμπληρώσεως ενίων διατάξεων 
εργατικών τινών νόμων και ρυθμίσεως συναφών θεμά¬ 
των» (ΦΕΚ 251/Α/20.9.1976). 

7. Τ ις διατάξεις του άρθρου 37 του ν. 2224/1994 «Ρύθ¬ 
μιση θεμάτων εργασίας, συνδικαλιστικών δικαιωμάτων, 
υγιεινής και ασφάλειας των εργαζομένων και οργά- 

νωσης του Υπουργείου Εργασίας και των εποπτευό¬ 
μενων από αυτό νομικών προσώπων και άλλες διατά¬ 
ξεις» (ΦΕΚ 112/ Α/6.7.1994), όπως συμπληρώθηκαν και 
αντικαταστάθηκαν με τις διατάξεις του άρθρου 11 του 
ν. 2736/1999 «Στεγα- στικά Προγράμματα Οργανισμού 
Εργατικής Κατοικίας (Ο.Ε.Κ.) και άλλες διατάξεις» (ΦΕΚ 
172/Α/26.8.1999). 

8. Την υπ’ αριθμ. 50008/9.1.2006 κοινή υπουργική από 
φάση «Αύξηση ποσών δανείων Ο.Ε.Κ. προς δικαιούχους 
του για αποπεράτωση κατοικίας (ΦΕΚ 57/Β'). 

9. Το υπ’ αριθμ. 25704/1661/20.3.2006 έγγραφο του 
Ο.Ε.Κ. με το οποίο μας υπέβαλε απόσπασμα πρακτικού 
της υπ’ αριθμ. 10/16.3.2006 συνεδριάσεως του Διοικητι¬ 
κού του Συμβουλίου. 

10. Τη διάταξη του άρθρου 22 του ν. 2362/1995 «Περί 
Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (ΦΕΚ 247/Α727.11.1995). 

11. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98Α') και το 
γεγονός ότι από τις διατάξεις της απόφασης αυτής δεν 
προκαλείται δαπάνη σε βάρος του προϋπολογισμού 
του Ο.Ε.Κ. 

12. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432/Β”) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικο 
νομικών», αποφασίζουμε: 

Τροποποιούμε το εδάφ.2 της παρ. 2 της υπ’ αριθμ. 
50008/9.1.2006 (ΦΕΚ 57/Β’) κοινής υπουργικής απόφασης, 
όπως παρακάτω: 

«Οι δικαιούχοι που κατοικούν στους Νομούς Ξάνθης, 
Ροδόπης, Έβρου, Φλώρινας, Καστοριάς στις ακριτικές 
περιοχές του Ανατολικού Αιγαίου και συγκεκριμένα στα 
νησιά Κω, Ρόδο, Νίσυρο, Σύμη, Κάρπαθο, Ικαρία, Πάτμο, 
Λέρο, Τήλο, Κάσο, Χάλκη, Κάλυμνο, Καστελόριζο, Σάμο, 
Χίο, Λέσβο, Λήμνο, Σαμοθράκη καθώς και στα ευρισκό 
μένα πέριξ μικρότερα νησιά που υπάγονται διοικητικά 
στα μεγαλύτερα απ’ αυτά, θα εξοφλούν τα ποσά των δα 
νείων σε 20 έτη, σύμφωνα με τους παραπάνω όρους.» 

Κατά τα λοιπά ισχύει η υπ’ αριθμ. 50008/9.1.2006 (ΦΕΚ 
57/Β’) απόφαση του Υπουργού Απασχόλησης και Κοι¬ 


νωνικής Προστασίας και του Υφυπουργού Οικονομίας 
και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2006 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθ. 200337 (6) 

Καθορισμός αριθμού θέσεων για το Δήμο Κατερίνης, 
που πληρούνται από άτομα που προστατεύονται 
από το ν. 2643/1998 και κατανομή των θέσεων αυ¬ 
τών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του 
ν. 2643/1998 (220/Α’) «Μέριμνα για την απασχόληση 
προσώπων ειδικών κατηγοριών και άλλες διατάξεις», 
όπως ισχύει μετά την τελευταία τροποποίηση του με 
τις διατάξεις του άρθρου 11 του ν. 3051/2002 (220/Α) 

«Συνταγματικά κατοχυρωμένες ανεξάρτητες αρχές. 

ρυθμίσεις». 

2. Τις διατάξεις του άρθρου 8 του ν. 3051/2002. 

3. Το υπ’ αριθμ. 11253/14.4.2006 έγγραφο του Δήμου 
Κατερίνης, για την επικείμενη έκδοση προκήρυξης, πλή 
ρωσης εξήντα τριών (63) συνολικά θέσεων εργασίας 
τακτικών υπαλλήλων, διαφόρων κατηγοριών, κλάδων 
και ειδικοτήτων, για το Δήμο Κατερίνης. 

4. Το γεγονός ότι η απόφαση δεν προκαλεί δαπάνη 
σε βάρος του κρατικού προϋπολογισμού, αποφασί¬ 
ζουμε: 

Α. Καθορίζουμε το συνολικό αριθμό των θέσεων έργα 
σίας για το Δήμο Κατερίνης, που πρόκειται να πληρώ 
θούν από άτομα που προστατεύονται από τις διατάξεις 
του ν. 2643/1998 σε τρία (3). 

Β. Κατανέμουμε τον ανωτέρω αριθμό θέσεων κατά 
κατηγορία προστατευομένων προσώπων, ως εξής: 


ΚΑΤΗΓΟΡΙΑ ΠΡΟΣΤΑΤΕΥΟΜΕΝΩΝ 
ΠΡΟΣΩΠΩΝ 

ΘΕΣΕΙΣ ν. 2643/1998 

α) Ατομα με ειδικές ανάγκες (Α.Μ.Ε.Α.) (πρώ¬ 
το εδάφιο περίπτωσης β' παρ. 1, άρθρου 1 ν. 2643/ 
1998) 

1 

β) Πολύτεκνοι (περίπτωση α' παρ. 1, άρθρου 1 ν. 
2643/1998) 

1 

γ) Εθνική Αντίσταση (περίπτωση γ', παρ. 1, άρθρου 

1 ν. 2643/1998) 

1 

Γ. Κατανέμουμε τις ανωτέρω θέσεις ως εξής: 


ΝΟΜΑΡΧΙΑ 

ΦΟΡΕΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 
ν. 2643/98 

ΠΙΕΡΙΑΣ 

' 

Δήμος Κατερίνης 

ΥΕ Προσωπικού 
Καθαριότητας 

Α.Μ.Ε.Α. 

1 

ΠΙΕΡΙΑΣ 

Δήμος Κατερίνης 

ΥΕ Προσωπικού 
Καθαριότητας 

Πολυτέκνων 

1 

ΠΙΕΡΙΑΣ 

_ 

Δήμος Κατερίνης 

ΥΕ Προσωπικού 
Καθαριότητας 

Εθνικής 

Αντίστασης 

1 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 27 Απριλίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 


♦ 


Αριθ. 200321 (7) 

Καθορισμός αριθμού θέσεων για τον Οργανισμό Γεωρ- 
γικών Ασφαλίσεων που πληρούνται από άτομα που 
προστατεύονται από το ν. 2643/1998 και κατανομή 
των θέσεων αυτών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του ν. 
2643/1998 (220/Α) «Μέριμνα για την απασχόληση προ¬ 
σώπων ειδικών κατηγοριών και άλλες διατάξεις», όπως 
ισχύει μετά την τελευταία τροποποίηση του με τις δι¬ 
ατάξεις του άρθρου 11 του ν. 3051/2002 (220/Α) 

«Συνταγματικά κατοχυρωμένες ανεξάρτητες αρχές 
.ρυθμίσεις». 

2. Τις διατάξεις του άρθρου 8 του ν. 3051/2002. 


3. Το υπ’ αριθμ. 286/Ζ 2/30.3.2006 έγγραφο του Ορ 
γανισμού Γεωργικών Ασφαλίσεων, για την επικείμενη 
έκδοση προκήρυξης πλήρωσης εκατόν εξήντα πέντε 
(165) συνολικώς θέσεων εργασίας τακτικών υπαλλήλων, 
διαφόρων κατηγοριών κλάδων και ειδικοτήτων, για τον 
Οργανισμό Γεωργικών Ασφαλίσεων. 

4. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Σε συνέχεια της υπ’ αριθμ. 1087/27.8.2003 (ΦΕΚ / 
1233/29.8.2003) προηγούμενης απόφασής μας, καθορί- 
ζούμε το συνολικό αριθμό των θέσεων εργασίας για τον 
Οργανισμό Γ εωργικών Ασφαλίσεων, που πρόκειται να 
πληρωθούν από άτομα που προστατεύονται από τις ν. 
2643/1998 σε οκτώ (8) 

Β. Κατανέμουμε τον ανωτέρω αριθμό θέσεων κατά 
κατηγορία προστατευομένων προσώπων, ως εξής: 


ΚΑΤΗΓΟΡΙΑ ΠΡΟΣΤΑΤΕΥΟΜΕΝΩΝ 
ΠΡΟΣΩΠΩΝ 

ΘΕΣΕΙΣ ν. 2643/1998 

α) Άτομα με ειδικές ανάγκες (Α.Μ.Ε.Α.) (πρώτο 
εδάφιο περίπτωσης β' παραγ. 1, άρθρου 1 ν. 
2643/1998) 

3 

β) Πολύτεκνοι (περίπτωση α’ παραγ. 1, άρθρου 

1 ν. 2643/1998) 

2 

γ) Εθνική Αντίσταση (περίπτωση γ', παραγ. 1, άρθρου 

1 ν. 2643/1998) 

1 

δ) Έμμεση Α.Μ.Ε.Α. (δεύτερο εδάφιο, περίπτωσης β' 
παραγ. 1 άρθρου 1 ν. 2643/1998) 

1 

ε) Ανάπηροι πολέμου και τέκνα τους κ.λ.π. (περίπτω¬ 
ση δ' παραγ. 1 άρθρου 1 ν. 2643/1998) 

1 


7 























ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7497 


Γ. Κατανέμουμε τις ανωτέρω θέσεις ως εξής: 


ΝΟΜΑΡΧΙΑ 

ΦΟΡΕΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 

Ν.2643/98 

ΑΘΗΝΩΝ 

ΟΡΓΑΝΙΣΜΟΣ ΓΕΩΡΓΙΚΩΝ 
ΑΣΦΑΛΙΣΕΩΝ 

ΠΕ Διοίκησης 

Πολυτέκνων 

1 

ΙΩΑΝΝΙΝΩΝ 

ΟΡΓΑΝΙΣΜΟΣ ΓΕΩΡΓΙΚΩΝ 
ΑΣΦΑΛΙΣΕΩΝ 

ΠΕ Διοίκησης 

Α.Μ.Ε.Α. 

1 

ΑΘΗΝΩΝ 

ΟΡΓΑΝΙΣΜΟΣ ΓΕΩΡΓΙΚΩΝ 
ΑΣΦΑΛΙΣΕΩΝ 

ΠΕ 

Πληροφορικής 

Αναπήρων 
Πολέμου, 
Τέκνων τους 

1 

ΑΘΗΝΩΝ 

ΟΡΓΑΝΙΣΜΟΣ ΓΕΩΡΓΙΚΩΝ 
ΑΣΦΑΛΙΣΕΩΝ 

ΤΕ Διοικητικού - 
Λογιστικού 

Εθνικής 

Αντίστασης 

1 

ΑΡΚΑΔΙΑΣ 

ΟΡΓΑΝΙΣΜΟΣ ΓΕΩΡΓΙΚΩΝ 
ΑΣΦΑΛΙΣΕΩΝ 

ΤΕ Διοικητικού - 
Λογιστικού 

Α.Μ.Ε.Α. 

1 

ΡΟΔΟΠΗΣ 

ΟΡΓΑΝΙΣΜΟΣ ΓΕΩΡΓΙΚΩΝ 
ΑΣΦΑΛΙΣΕΩΝ 

ΤΕ Διοικητικού - 
Λογιστικού 

Έμμεση 

Α.Μ.Ε.Α. 

1 

ΑΘΗΝΩΝ 

ΟΡΓΑΝΙΣΜΟΣ ΓΕΩΡΓΙΚΩΝ 
ΑΣΦΑΛΙΣΕΩΝ 

ΔΕ Διοικητικού 
Υπαλλήλων Β' 

Α.Μ.Ε.Α. 

1 

ΙΩΑΝΝΙΝΩΝ 

ΟΡΓΑΝΙΣΜΟΣ ΓΕΩΡΓΙΚΩΝ 
ΑΣΦΑΛΙΣΕΩΝ 

ΔΕ Διοικητικού 
Υπαλλήλων Β' 

Πολυτέκνων 

1 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 27 Απριλίου 2006 


Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 


♦ 


Αριθ. 222490 (8) 

Συγκρότηση Τεχνικής Ομάδας Διοίκησης Έργου για την 
παρακολούθηση του Σχεδίου Δράσης που αφορά τη 
θέσπιση του νέου θεσμικού πλαισίου για την εφαρ¬ 
μογή των πολιτικών ενίσχυσης της γυναικείας απα- 
σχολησιμότητας. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 (ΦΕΚ 98/Α/22.4.2005) 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα». 

2. Τις διατάξεις του ν. 2860/2000 «Διαχείριση, Παρα 
κολούθηση και έλεγχος του Κοινοτικού Πλαισίου Στή¬ 
ριξης και άλλες διατάξεις» (ΦΕΚ 251 Α/14.11.2000), όπως 
τροποποιήθηκε με το άρθρο 37 του ν. 2937/2001 (ΦΕΚ 
169/Α/26.7.2001), το άρθρο 17 του ν. 3193/2003 (ΦΕΚ 266/ 
Α/20.11.2003) και το άρθρο 15 παρ. 2 του ν. 3260/2004 
(ΦΕΚ 151/Α/6.8.2004). 

3. Την υπ’ αριθμ. Ε 2001 38/9.3.2001 απόφαση έγκρισης 
του Επιχειρησιακού Προγράμματος «Απασχόληση και 
Επαγγελματική Κατάρτιση», όπως τροποποιήθηκε με 
τις Ο (2004) 5336/16.12.2004 και Ο (2005) 5641/15.12.2005 
αποφάσεις της Επιτροπής, καθώς και το Συμπλήρωμα 
Προγραμματισμού του Ε.Π., όπως εγκρίθηκε από την 5η 
Επιτροπή Παρακολούθησης την 30.11.2005. 

4. Την υπ’ αριθμ. 118267/14.12.2000 κοινή υπουργική 
απόφαση «Σύσταση και λειτουργία της Ειδικής Υπηρεσίας 
Διαχείρισης του Ε.Π. ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ 
ΚΑΤΑΡΤΙΣΗ» του Υπουργείου Εργασίας και Κοινωνικών 


Ασφαλίσεων (ΦΕΚ 1595/Β/29.12.2000), όπως τροποποιή¬ 
θηκε με τις υπ’ αριθμ. 399/3.9.2001 (ΦΕΚ 1155/Β/5.9.2001), 
103466/15.5.2003 (ΦΕΚ 21.5.2003), 220219/21.1.2004 (ΦΕΚ 
39/Α/22.1.2004) και 222999/8.7.2005 (ΦΕΚ 1157/Β/19.8.2005 
όμοιες κοινές υπουργικές αποφάσεις. 

5. Τις διατάξεις του άρθρου 18 ν. 2503/1997 «Διοίκηση, 
οργάνωση, στελέχωση της Περιφέρειας, ρυθμίσεις θε¬ 
μάτων για την τοπική αυτοδιοίκηση και άλλες διατάξεις» 
(107/ΦΕΚ Α’). 

6. Τις διατάξεις του άρθρου 17 του ν. 3205/2003 (ΦΕΚ 
297/23.12.2003), «Μισθολογικές ρυθμίσεις λειτουργών και 
υπαλλήλων του Δημοσίου, ΙΜ.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

7. Τις διατάξεις του άρθρου 40 του ν. 849/1978 (ΦΕΚ 
232/Α/1978) «Περί παροχής κινήτρων διά την ενίσχυσιν 
της περιφερειακής και οικονομικής αναπτύξεως της 
χώρας», όπως τροποποιήθηκε από το άρθρο 8 του ν. 
2129/1993 (ΦΕΚ 57/Α/1993) «Αύξηση συντάξεων και άλλες 
διατάξεις». 

8. Τις διατάξεις του ν. 2690/1999 (ΦΕΚ 45/Α/9.3.1999). 

9. Τις διατάξεις του π.δ. 4/2002 «Εκτέλεση ενεργειών 
τεχνικής βοήθειας-στήριξης και διαχείρισης των αντί 
στοίχων πόρων» (ΦΕΚ 3/Α/14-1-2002) καθώς και την 
Εγκύκλιο ΑΠ. 6 063 0/ΕΥΣ/5671/16.9.20 03 με θέμα «Εξει- 
δίκευση της εφαρμογής του π.δ. 4/2002 «Εκτέλεση ενερ¬ 
γειών τεχνικής βοήθειας - στήριξης- και διαχείριση των 
αντί στοίχων πόρων». 

10. Την υπ’ αριθμ. 16189/ΕΥΣΑΠ/1040/27.45005 απόφαση 
του Υφυπουργού Οικονομίας και Οικονομικών σχετικά 

με την έγκριση του προϋπολογισμού τεχνικής βοήθειας 
έτους 2005, όπως αυτή τροποποιήθηκε και ισχύει. 

11. Την ανάγκη θέσπισης νέου πλαισίου για την συνέ 
χιση της λειτουργίας και χρηματοδότησης των δομών 
κοινωνικής φροντίδας των ΟΤΑ της χώρας που συμμε¬ 
τέχουν στα Περιφερειακά Επιχειρησιακά Προγράμματα 
του Γ ΚΠΣ, και του Επιχειρησιακού Προγράμματος «Απα¬ 
σχόληση και Επαγγελματική Κατάρτιση» ή σε αντίστοι¬ 
χα κοινωνικά προγράμματα της Ευρωπαϊκής Ένωσης, 
αρμοδιότητας του Υπουργείου Υγείας και κοινωνικής 
Αλληλεγγύης. 

12. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Αρθρο 1 

Συνιστάται στο Υπουργείο Απασχόλησης και Κοινω 
νικής Προστασίας, Τεχνική Ομάδα Διοίκησης Έργου για 
την παρακολούθηση και διαχείριση του Σχεδίου Δρά¬ 
σης, που έχει υποβληθεί στην Ευρωπαϊκή Επιτροπή και 
αφορά στη θέσπιση του νέου θεσμικού πλαισίου για 
την εφαρμογή των πολιτικών ενίσχυσης της γυναικείας 
απασχολησιμότητας. 

Ως έργο της Τεχνικής Ομάδας Διοίκησης Έργου, σε 
οχέση με τα ανωτέρω, προσδιορίζεται: 

- Ο προγραμματισμός και η εισήγηση προς την Επιτε 
λική Ομάδα ΔιοίκησηςΈργου όλων των αναγκαίων ενερ¬ 
γειών που απαιτούνται να υλοποιηθούν σε κάθε φάση 
του Σχεδίου Δράσης, καθώς και η οργάνωση όλων των 
απαραίτητων μέτρων και διαδικασιών για την επίτευξη 
συνολικά των στόχων του Σχεδίου Δράσης. 

- Η επίβλεψη, συντονισμός και παρακολούθηση του 
περιεχομένου και του χρονοδιαγράμματος του Σχεδί¬ 
ου Δράσης. Επίσης η υλοποίηση όλων των επιμέρους 
ενεργειών κάθε φάσης μέσω οδηγιών, κατευθύνσεων 
και τυχόν διευκρινίσεων. 

- Η οργάνωση της διαβούλευσης με τους εκπροσώ¬ 
πους όλων των εμπλεκομένων φορέων και η καταγραφή 
των θέσεων αυτών. 

- Η αξιολόγηση και παραλαβή των παραδοτέων εντός 
των τεθέντων προθεσμιών. 

- Η προετοιμασία όλων των απαραίτητων στοιχείων 
και εγγράφων για την υποβολή προς την Ευρωπαϊκή 
Επιτροπή των πληροφοριών σχετικά με την παρακολού¬ 
θηση της πορείας υλοποίησης του Σχεδίου Δράσης. 


2. Η Τεχνική Ομάδα ΔιοίκησηςΈργου συγκροτείται 
από τους: 

α. Χρυσούλα Μπράβου, Προϊσταμένη της Ε.Υ.Σ.Ε.ΚΤ. 
ως Πρόεδρο, με αναπληρωτή τον Γεώργιο Ζερβό, Προϊ 
στάμενο της Ε.Υ.Δ. του Ε.Π. «Απασχόληση και Επαγγελ¬ 
ματική Κατάρτιση». 

β. Ουρανία Ανθοπούλου, Προϊσταμένη της Μονάδας 
Β3 του Ε.Π.Α.Ε.Κ. ως μέλος, με αναπληρώτρια την Ανα¬ 
στασία Παπαδάτου, Στέλεχος του Ε.Π.Α.Ε.Κ. 

γ. Καλλιόπη Καστάνη, Προϊσταμένη της Μονάδας Α 
της Ε.Υ.Σ.Ε.Κ.Τ. ως μέλος, με αναπληρώτρια την Σταμα- 
τίνα Καφατσάκη, Στέλεχος της Ε.Υ.Σ.Ε.Κ.Τ. 

δ. Δήμητρα Δέδε, Εμπειρογνώμονα, Επιστημονική Συ- 
νεργάτιδα του Γ ενικού Γ ραμματέα Διαχείρισης Κοινο¬ 
τικών και Αλλων Πόρων ως μέλος, με αναπληρώτρια 
την Αικατερίνη Κάλλια, εμπειρογνώμονα, Επιστημονική 
Συνεργάτιδα του Γενικού Γραμματέα Διαχείρισης Κοι 
νοτικών και Αλλων Πόρων. 

ε. Ιωάννη Μπαλλαντινάκη, Εμπειρογνώμονα, υπάλληλο 
της Περιφέρειας Κρήτης, ως μέλος, με αναπληρωτή 
τον Χρήστο Καραντίνο, εμπειρογνώμονα, υπάλληλο της 
Περιφέρειας Δυτικής Μακεδονίας. 

στ. Σωτηρία Μπάνιά, εμπειρογνώμονα, Επιστημονική 
Συνεργάτιδα του Γ ενικού Γ ραμματέα Διαχείρισης Κοι¬ 
νοτικών και Αλλων Πόρων, με αναπληρωτή τον Γ εώργιο 
Σιακαντάρη, Στέλεχος της Ε.Υ.Σ.Ε.Κ.Τ. 

Γραμματέας της Ομάδας ορίζεται η Στέλλα Σιδερά, 
Ειδική Συνεργάτιδα του Υπουργού Απασχόλησης και 
Κοινωνικής Προστασίας. 

Η ως άνω ομάδα οφείλει να ολοκληρώσει το έργο 
της μέχρι την 30ή Απριλίου 2007 και να συνεδριάζει 
τέσσερις (4) φορές τουλάχιστον μηνιαίως, εκτός ωρα¬ 
ρίου εργασίας. 

Η Επιτροπή θα είναι αμειβόμενη και η δαπάνη θα κα¬ 
λυφθεί από πόρους της Εθνικής Τεχνικής Βοήθειας. 

Αρθρο 2 

3. Οι εργασίες της ομάδας αρχίζουν από 2.5.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 

